PATVIRTINTA

Kauno mokyklos - darželio „Rūtelė“

Direktorės Aidos Šimaitienės

2019 m. rugpjūčio 30 d. įsak. Nr. M-18/1

**KAUNO MOKYKLA - DARŽELIS „RŪTELĖ“**

**2019–2020 METŲ UGDYMO PLANAS**

**I. UGDYMO PROGRAMOS GAIRĖS**

Ugdymo procese bus siekiama, kad mokiniai baigę pradinio ugdymo programą pagal savo išgales pasiektų kuo geresnius rezultatus, taptų pasitikinčiais savimi, kūrybingais, bendraujančiais ir bendradarbiaujančiais, aktyviais, dorais Lietuvos piliečiais. Bus orientuojamasi į savistabos, savivokos, teisingumo ir atsakomybės jausmą, vaiko mokymąsi mokytis. Svarbu, kad vaikas suvoktų savo patirtį ir realiai gebėtų ja pasinaudoti, kuriant dorinėmis vertybėmis grįstą santykį su savo aplinka.

Ugdymas ir mokymasis grindžiamas humaniškumo, demokratiškumo, tautiškumo, atvirumo kaitai principais. Įstaigos pedagogams artimos humanistinės pedagogikos idėjos. Todėl vadovaujantis humanistinės pedagogikos principais bus siekiama integralaus ir visapusiško ugdymo, pagrįsto tarpusavio pagalba ir kiekvieno mokinio sėkme. Bus ir toliau vykdomas dorinio ugdymo projektas „Gerumo sėklą brandinu širdelėje“. Dorinis ugdymas integruojamas į visų dalykų pamokas. Pedagogai vadovaujasi nuostata, kad gerų mokymosi rezultatų moksleivis gali pasiekti tik tada, kai aplinkui vyraus teigiamos emocijos ir savitarpio pagarba. Iškylančios ugdymo(si) problemos sprendžiamos neatidėliotinai ir visais lygiais. Vaikai bus mokomi galvoti ne tik apie save, bet apie kitus, atrasti džiaugsmą, teikiant pagalbą aplinkiniams. Puoselėjama vaiko asmenybė bendradarbiavimo, pasitikėjimo ir pagalbos dvasia.

Mokyklos-darželio „Rūtelė“ 2019-2020 mokslo metų pradinio ugdymo planas sudarytas vadovaujantis Bendrąją programa, Bendruoju ugdymo planu, Geros mokyklos koncepcija,nuosekliojo mokymosi pagal bendrojo ugdymo programas tvarkos aprašu, pradinį ugdymą, neformalųjį vaikų švietimą ir kitą mokyklos veiklą reglamentuojančiais teisės aktais, įstaigos strateginiu planu, Mokyklos tarybos ir pedagogų tarybos nutarimais, švietimo stebėsenos, mokinių standartizuotų ir diagnostinių testų rezultatais, nacionalinių ir tarptautinių mokinių pasiekimų tyrimų duomenimis ir rekomendacijomis.

**II. UGDYMOSI PROCESO ORGANIZAVIMAS (TRUKMĖ, ORGANIZAVIMO FORMOS) MOKYKLOS SUSITARIMAI)**

|  |  |  |  |
| --- | --- | --- | --- |
| **Klasės** | **Ugdymo proceso** | | **Ugdymo proceso trukmė savaitėmis** |
| **Pradžia** | **pabaiga** |
| 1-4 | 2019 09 02 | 2020 06 09 | 35 savaitės |

1. Mokykla dirba penkias dienas per savaitę;

2. Mokslo metai skirstomi pusmečiais (direktoriaus įsakymas 2019-06-17 Nr. M-4)

|  |  |
| --- | --- |
| **I pusmetis** (nuo - iki) | **II pusmetis** (nuo - iki) |
| 2019 rugsėjo 2 d. – 2020 sausio 28 d. | 2020 sausio 29 - 2020 birželio 9d. |

3. Susitarta dėl mokinių atostogų trukmės kalendorinėmis dienomis (Mokyklos tarybos posėdis 2019- 06-17 Prot. Nr. 2):

**Mokinių atostogos 2019–2020 mokslo metais:**

|  |  |
| --- | --- |
| Rudens | 2019-10-28–2019-10-31 |
| Žiemos (Kalėdų) | 2019-12-23–2020-01-03 |
| Žiemos | 2020-02-17–2020-02-21 |
| Pavasario (Velykų) | 2020-04-14–2020-04-17 |
| Vasaros | 2020-09-10-2020-08-30 |

4. Sutarta organizuoti motyvuojantį, prasmingą ir patrauklų mokiniams ugdymo procesą, mokyklos susitarimu priimtas sprendimas dėl ugdymo dienų, pamokų organizavimo ir vykdymo:

4.1. 2019-2020 m.m. ugdymo pamokos 1-4 klasėms:

|  |  |
| --- | --- |
| Priemonė/veikla | Pamokos |
| Meninio ugdymo pamoka Kauno lėlių teatre | 3 pamokos |
| Pasaulio pažinimo pamoka „Sveikas maistas“ | 1 pamoka |
| Pamoka „Smurto, patyčių prevencijai „Mes“ | 1 pamoka |
| Gamtamokslinis tyrinėjimas. Gamtos mokyklėlė. | 3 pamokos |
| Civilinės saugos pamoka. Evakuacijos pratybos. | 1 pamoka |

4.2. Ugdymo dienos mokykos-darželio „Rūtelė“ sprendimu visoms 1-4 klasėms, (Mokyklos tarybos posėdis 2019- 06-17Prot. Nr. 2, išvykos ir muziejų lankymas detalizuotas priede Nr. 4) :

|  |  |
| --- | --- |
| Priemonė/veikla | Laikas |
| Rudens sporto šventė mokyklos kieme, skirta pasaulinei judėjimo savaitei | 2019 rugsėjo mėn. |
| VDU Kauno botanikos sodo laboratorija | 2019 spalio, lapkričio mėn. |
| Projektas „Aš- gamtos dalis“ | 2019 spalio mėn. |
| Kauno tvirtovės VII fortas | 2020 kovo mėn. |
| Ugdymas karjerai. Išvyka į tėvelių darbovietes. | Metų eigoje, atsižvelgiant į numatytus tikslus |
| Užgavėnių šventė | 2020 kovo mėn. |
| Skaitymo diena. Susitikimas su rašytoju. | 2020 balandžio mėn. |
| Vaikai moka ir gali gyventi sveikiau | 2020 gegužės mėn. |
| Projektas „Augu su knyga“ | 2020 birželio mėn. |
| Pažintinė ekskursija po Lietuvą kiekvienai paralelinei klasei, atsižvelgiant į klasės vadovo iškeltus tikslus | 2020 birželio mėn. |
| 4 klasių išvyka į Varšuvos Koperniko mokslo tyrimų universitetą | 2020 birželio mėn. |
| Pleneras | 2020 birželio mėn. |
| Šventė „Sveika, vasara“ | 2020 birželio mėn. |

4.3. Mokytojai, siekdami Bendrojoje programoje numatytų ugdymo tikslų, savo veiklos programose suplanuoja ugdymo proceso dienas, kurios skiriamos kultūrinei, pažintinei, socialinei veiklai. Kiekvienai klasei per mokslo metus skiriama po 2 edukacines pamokas iš Kultūros paso finansuojamų programų: pažintinei veiklai, kurios vyks ne mokykloje, o įvairiose Kauno miesto erdvėse, po 2 pažintines ekskursijas po Lietuvą. Šios veiklos paįvairins ugdymo procesą ir padės pasiekti užsibrėžtų tikslų.

5. Įstaigoje jau keletą metų gyvuoja vokalinis, folklorinis ansambliai, teatro būrelis. Šios veiklos mokinių yra gausiai lankomos. Todėl neformaliojo ugdymo valandos skiriamos atsižvelgiant į mokyklos tradicijas, patirtį, mokinių bei jų tėvų pageidavimus. 21 neformaliojo ugdymo valanda skiriama meninę, kalbinę ir kompiuterinio raštingumo veiklą pasirinkusių mokinių asmeninėms kompetencijoms ugdyti (priedas Nr.1).

Neformaliojo vaikų švietimo programas mokiniai kartu su tėvais renkasi laisvai, jos yra neprivalomos. Mokyklos tarybos sprendimu Neformalaus ugdymo grupė sudaroma jei yra ne mažiau 10 mokinių.

6. Paskelbus ekstremalią situaciją, keliančią pavojų mokinių gyvybei ar sveikatai, nustačius ypatingą epideminę padėtį, taip pat oro temperatūrai esant 20 laipsnių šalčio ar žemesnei, esant aukštai, daugiau nei 30 laipsnių temperatūrai, į mokyklą mokiniai gali nevykti. Šios dienos įskaičiuojamos į ugdymo dienų skaičių. Direktorė, informuoja steigėją ir suderinusi su mokyklos taryba, priima sprendimus dėl ugdymo proceso koregavimo.

7. Pagrindinė ugdymo organizavimo forma – pamoka, kurios trukmė 1 klasėse-35 min., 2-4 klasėse- 45 min. Pirma pamoka 1-4 klasių mokiniams prasideda 8.00. Pamokos vykdomos klasėse, žaidimų kambariuose, bibliotekoje, muzikos ir sporto salėse, mokyklos kieme ir miesto erdvėse. **Bus vykdomi teminiai projektai klasėse: „Noriu būti sveikas“, „Vaikia moka ir gali gyventi sveikiau“, „Aš saugus kelyje“, „Augu su knyga“, bus tęsiamas anglų k. projektas su Ispanijos pradinės mokyklos bendruomene.** Mokykloje vykdoma kūrybinė veikla ne tik atskirų pamokų metu, bet ir po pamokų („Jaunieji talentai“, „Poezijos pavasaris“, Likas).

8. Bendrosios programos tikslų siekiama ugdymo turinį organizuojant pagal dalykus. Ugdymo turinys atsispindės mokomuosiuose dalykų planuose. Lietuvių kalbos, matematikos, pasaulio pažinimo, etikos, muzikos mokymas yra integralus kadangi dirbama su integruoto turinio „Šok“ serijos vadovėliais. Taip pat „Šok“ serijos vadovėliuose integruojamos ir prevencinės programos, kurios konkrečiai atsispindi mokomųjų dalykų planuose. 1 ir 3 klasių mokiniai dirbs su naujausiais lietuvių kalbos ir matematikos „Taip“ serijos vadovėliais, kurie susieti su virtualia mokymo(si) ir internetine vertinimo platforma „Eduka klasė“, skirta ugdyti skaitmeninės kartos mokinius. Visų klasių mokiniai turės elektronines EMA pratybas, kurias galės atlikti informatikos kabinete ar klasėje.

9. Ugdymo turinį mokytojai planuoja:

9.1. susitarta dėl vieningos ilgalaikių planų formos ir struktūros (2019 06 14 pedagogų tarybos posėdis, Prot. Nr.2), dalykų planus suderina su pavaduotoja ugdymui;

9.2 ilgalaikiai dalykų planai rengiami mokytojų pagal „Šok“ ir „Taip“ serijų autorių sudarytus ilgalaikius dalykų planus juos pritaikant savo klasei.

9.3. remdamiesi planais, Mokytojo knygomis, mokytojai einamai savaitei e-dienyne įrašo ugdymo trumpalaikius planus;

9.4. individualus ugdymo planas sudaromas besimokantiems pagal pradinio ugdymo ir specialiesiems ugdymosi poreikiams pritaikytas programas (dėl mokymosi namuose, mokymosi spragų išlyginimo ir kt.).

10. Ugdomoji veikla per dieną ne ilgesnė nei 6 ugdymo valandos, pirmoms klasėms ne daugiau nei 5 ugdymo valandos. Į šį laiką neįskaičiuojamos neformlaus ugdymo valandos, klasės valandėlės ir laikas, skirtas konsultacijoms.

11. Mokinių poilsiui dvi pertraukos trunka po 20 min., likusios – po 15 min.

12. Kadangi mokinio krepšelio lėšų pakanka, klasėse yra ne mažiau kaip 20 mokinių, klasės dalijamos į grupes. (Mokyklos tarybos posėdis 2019- 06-17 Prot. Nr.2):

12.1. anglų kalbai mokyti 2-oje, 3-oje ir 4-oje klasėse;

12.2 per dorinio ugdymo pamokas klasės dalijamos į etikos ir tikybos grupes, kai vienoje grupėje susidaro ne mažiau kaip 4 mokiniai. Nesusidarius 4 mokinių grupei, mokiniui(-iams) bus skiriamas savarankiškas etikos arba tikybos mokymas pagal Savarankiško mokymosi tvarkos aprašą arba sudaroma grupė iš kelių klasių mokinių. (Priedas Nr.2) Dorinio ugdymą (tikybą ar etiką) mokinys gali keisti kiekvienais mokslo metais, jo tėvams (globėjams) parašius prašymą.

**III. 2019-2020 M.M. UGDYMO(SI) PRIORITETAI**

13. Dalyvaujant Sveikatą stiprinančių mokyklų darbe, propaguoti sveiką gyvenseną.

14. Ugdymo proceso metu sudaryti sąlygas mokinių grupinei veiklai, bendradarbiavimui.

15.Sudaryti sąlygas mokinių saviraiškai ne tik užklasinėje veikloje, bet ir pamokų metu.

16. Ugdymą organizuoti pagalbos vienas kitam, savanorystės principais, ugdant savarankiškumą, atsakomybę ir mokinių mokymąsi mokytis.

17. Pasaulio pažinimo pamokose mokinių aktyviam mokymuisi, eksperimentvimui, išvykoms į tėvų darbovietes skirti ne mažiau kaip 1-2 pamokas mėnesyje.

18. Nuolat kelti mokytojų kvalifikaciją ir ugdyti(tis) mokytojo profesijos kompetencijas, studijuoti ir taikyti praktikoje humanistinės pedagogikos principus.

19. Visų dalykų pamokose ir užklasinėje veikloje skirti dėmesį bendram mokinių raštingumo ugdymui, skaitymui ir kalbinei raiškai, užduočių įsiskaitymui, matematikos pamokose - žodinių uždavinių mokymui(si), užduočių įsiskaitymui. (Priedas Nr. 3).

**IV. MOKYKLOS SUSITARIMAI DĖL ATSKIRŲ DALYKŲ UGDYMO ORGANIZAVIMO**

20.  Pirmosios užsienio kalbos mokymo organizavimas:

20.1. mokykloje pirmoji užsienio kalba- anglų kalba. Anglų kalbos mokoma antraisiais–ketvirtaisiais pradinio ugdymo programos metais.

20.2. užsienio kalbai mokyti 3–4 klasėse skirta po 3 pamokas per savaitę, iš kurių viena pamoka skiriama mokyklos nuožiūra. 2 klasėse dar viena anglų kalbos pamoka pamoka skiriama iš pamokų, skirtų ugdymosi poreikiams tenkinti. (Priedas Nr. 3)

21. Fizinio ugdymo pamokų organizavimas:

21.1. viena iš trijų fizinio ugdymo pamokų 1-4 klasėse skiriama šokiui. 1-4 klasių mokiniams sudarytos sąlygos lankyti futbolo ir šokio užsiėmimus po pamokų. Pirmą pusmetį antrų klasių mokiniams 2 savaitinės kūno kultūros pamokos vyks baseine, dalyvaus antrų klasių moksleivių mokymo plaukti programoje.

21.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

22. Organizuojant matematinį ugdymą Mokytojų taryboje susitarta vadovautis ne tik dalyko programa, bet ir nacionalinių mokinių pasiekimų tyrimų rekomendacijomis, matematiniam ugdymui naudoti mokyklos IKT priemonių bazę, įsigytas leidyklos „Šviesa“ ir portalo „Mokinukai.lt“ virtualias priemones, Švietimo aprūpinimo centro nupirktas geometrijos mokymui skirtas priemones.

22.1. Technologiniam ugdymui skiriama ne mažiau kaip 1/3 dalykui „Dailė ir technologijos“ skiriamo laiko, nurodyto Bendrojo ugdymo plane.

23. Socialinio ir gamtamokslinio ugdymo organizavimas:

23.1. gamtamoksliniams gebėjimams ugdyti skiriama pusė pasaulio pažinimo dalykui skirto ugdymo laiko. Kad mokiniai pritaikytose erdvėse galėtų tyrinėti ir eksperimentuoti, sudarytos bendradarbiavimo sutartys su Kauno tvirtovės VII fortu ir Kauno technikos kolegija, VDU Kauno botanikos sodo laboratorija. Viena pamoka 1-4 klasėse skirta gamtamoksliniams tyrnėjimams. Jų metu rekomenduojama naudotis Švietimo aprūpinimo centro nupirktomis tyrinėjimui, eksperimentavimui skirtomis mokymo(si) priemones.

23.2. socialiniams gebėjimams ugdyti 1/4 pasaulio pažinimo dalyko laiko organizuojama ne tik mokyklos teritorijoje, bet ir įvairiose Kauno miesto edukacinėse erdvėse, mokinių tėvų darbovietėse.

24. Informacinės komunikacinės technologijos ugdymo procese naudojamos kaip ugdymo priemonė:

24.1. mokykla sudariusi sutartį su UAB „Edukacinės sistemos“. Visiems 1-4 mokytojams yra nupirktos licenzijos naudotis Elektronine mokymosi aplinka EMA ir suteikti prisijungimai prie sistemos atskiroms klasėms ir mokomiesiems dalykams pamokose. Visi mokiniai mokslo metų eigoje naudosis EMA.

24.2. mokykla neribotam laikui pasirašiusi skaitmeninio turinio pirkimo-pardavimo sutartį su UAB „Alma litera sprendimai“. 1-4 klasių mokytojai pamokose naudoja „Šok“ ir „Taip“ serijų vadovėliams pritaikytas aktyviasias pamokas.

25. Vadovaujantis BUP 27 punktu ir atsižvelgiant į diagnostinių ir standartizuotų testų rezultatus, 2018-2019 m.m. pasiekimų analizę, koreguojamas bendras mokomiesiems dalykams skiriamų pamokų skaičius: atsižvelgiant į mokinių ugdymosi poreikius, pirmose klasėse skiriama 8 pamokos lietuvių kalbai, 2-4 klasėjė skiriamos 7 valandos lietuvių kalbai, 1 klasėse matematikai skiriama 4 val., 2 ir 4 klasėse - po 5 valandas. 3 klasėms skiriama 5, iš kurių viena mokyklos nuožiūra.

2019-2020 m.m. paskirtos atskiram dalykui ir klasei valandų skaičius, išlaikant bendrą pradinio ugdymo programos koncentrui skiriamų ugdymo valandų skaičių:

|  |  |  |  |  |  |
| --- | --- | --- | --- | --- | --- |
| Dalykai | 1 kl. | 2 kl. | 3 kl. | 4 kl. | Iš viso skiriama ugdymo valandų per m..m. |
| Dorinis ugdymas (tikyba/etika) | 35 | 35 | 35 | 35 | 140 / 350 |
| Lietuvių k. (gimtoji) | 280 | 245 | 245 | 245 | 1015 / 2310 |
| Užsienio k. (anglų) | - | 70 | 105 | 105 | 280 / 2800 |
| Matematika | 140 | 175 | 140 | 175 | 630 / 1715 |
| Pasaulio pažinimas | 70 | 70 | 70 | 70 | 280 / 770 |
| Dailė ir tschnologijos | 70 | 70 | 70 | 70 | 280 / 770 |
| Muzika | 70 | 70 | 70 | 70 | 280 / 770 |
| **Fizinis ugdymas** | **70** | **70** | **70** | **70** | **280 / 770** |
| **Šokis** | **35** | **35** | **35** | **35** | **140 / 385** |
| Neformaliojo švietimo valandos | 70 | 70 | 70 | 70 | 140 /770 |

2018-2019 m.m. pasiekimų analizė, standartizuotų ir diagnostinių testų rezultatais parodė, kad mergaitėms sunkiau sekasi gamtos mokslai ir matematika nei berniukams, o berniukams sunkiau skaitymo, teksto suvokimo užduotys. Lietuvių k., matematikos, pasaulio pažinimo konsultacijų metu šį atotrūkį sumažinsime. Pasaulio pažinimo grupinių konsultacijų metu mokiniai atliks tiriamuosius ir laboratorinius darbus.

Didesnį dėmesį ne tik pamokų, bet ir konsultacijų metu skirsime probleminių užduočių sprendimui, pritaikymui gyvenime, sprendimų pagrindimui, apibendrinimui, išvadų darymui.

Anglų kalbos mokymosi rezultatai labai aukšti, todėl ir toliau skirsime dėmesį anglų kalbos gilinimui: 3 ir 4 klasėse mokyklos nuožiūra skiriama papildomai po vieną pamoką, 2 klasėse anglų kalbos mokymosi pagalbai teikti.

2-4 klasėse skiriama po 2 valandas grupinėms ir individualioms matematikos ar lietuvių kalbos konsultacijoms ir gamtamoksliniams tyrimams. Ketvirtoms klasėms skiriama po 2 val. grupinėms ir individualioms matematikos ar lietuvių kalbos konsultacijoms ir pasaulio pažinimo eksperimentams, tyrinėjimams atlikti.. Pirmokams skiriama po 1 val. grupinėms ir individualioms lietuvių kalbos konsultacijoms skaitymo ir teksto suvokimo gebėjimams ugdyti (priedas Nr.3).

**V. MOKYKLOS SUSITARIMAI DĖL BENDRŲJŲ KOMPETENCIJŲ IR GYVENIMO ĮGŪDŽIŲ UGDYMO, PREVENCINIŲ BEI KITŲ PROGRAMŲ**

**INTEGRAVIMO Į UGDYMO TURINĮ**

26. Į Bendrosios programos ugdymo dalykų turinį integruojama:

26.1. Bendrųjų kompetencijų ir gyvenimo įgūdžių ugdymo integruojamosios programos.

26.2. Žmogaus saugos, Sveikatos ir lytiškumo ugdymo bei rengimo šeimai bendrosios programos integruotos į visų dalykų „Šok“, „Taip“ serijų vadovėlius ir atsispindi mokytojų trumpalaikiuose mokomųjų dalykų planuose.

26.3. Etninės kultūros ugdymui valandos skiriamos iš neformaliojo švietimo valandų. Jau keletą metų veikia neformaliojo ugdymo būrelis „Saulės ratu“, kurį lankyti gali 1-4 kl. mokiniai.

26.4. Vykdoma sveikatos stiprinimo programa „Žinau, renkuosi, darau“ (mokykla pripažinta sveikatą stiprinančia mokykla).Sveikatinimo temos integruojamos į visą ugdymo procesą- dalykų pamokas ir popamokinę veiklą.

26.5. Įstaiga dalyvauja tarptautinėje ilgalaikėje programoje „Zipio daugai“, kurią Lietuvoje vykdo viešoji įstaiga „Vaiko labui“, ankstyvojoje prevencijos programoje „Įveikiame kartu“. Programos bus vykdomos visų klasių valandėlių metu. Šios ilgalaikės programos apima smurto, patyčių, alkoholio, tabako, taip pat kitų pasichiką veikiančių medžiagų vartojimo prevenciją.

26.6. Nuo 2017-2018 mokslo metų dalyvaujame VšĮ „Pozityvaus ugdymo instituto“ organizuojamame projekte „Dramblys“, kuris padeda ugdyti mokinių socialinius-emocinius gebėjimus padeda kurti draugišką bei saugią aplinką klasėje.

27. Kadangi pedagogai ugdymo procese taiko „Geros pradžios“ metodikos elementus - ypač dažnos edukacinės išvykos į tėvų darbovietes. Tokios edukacinės programos, įgyvendinant Ugdymo karjerai programą, vedamos pasaulio pažinimo pamokų metu.

28. Į mokomuosius dalykus integruotas ilgalaikis projektas „Gerumo sėklą brandinu širdelėj“, kuris truks visus mokslo metus, siekiant vertybinių nuostatų ugdymo ir jų integravimo į gyvenimiškas situacijas. Projekto pasekmės bus vertinamos socialiniu aspektu: įgyvendinus projektą gerės vaikų ir mokinių tarpusavio santykiai, patyčių mokykloje nebus, įstaigoje vyraus teigiama atmosfera.

29. Ugdymo procese naudojamos informacinės komunikacinės technologijos: DV diskai, virtuali mokymosi aplinka „Eduka klasė“, UAB „Edukacinės sistemos“ ir UAB „Alma litera sprendimai“ sukurtos mokomosios programos, internetinės svetainių e-mokykla, peliukai.lt medžiaga. Turimos mokomosios programos naudojamos švenčių scenografijos apipavidalinimui, specialiojo ugdymo užsiėmimų metu, dalykų pamokose ir prevencinių programų įgyvendinimui.

**VI. MOKYMOSI PASIEKIMŲ IR PAŽANGOS VERTINIMAS**

30. Vertindami mokinių pasiekimus ir daromą pažangą, vadovaujamės Lietuvos Respublikos švietimo ir mokslo ministro patvirtintais teisės aktais, pradinio ugdymo Bendrosiose programose nurodytais ugdymosi pasiekimais bei kiekvienam ugdymo dalykui parengtais vertinimo lygių požymiais, kurie skirti nustatyti pasiektų rezultatų lygį. Mokinių pasiekimai vertinami, atsižvelgiant ne vien į apibrėžtus, programinius ugdymo tikslus, bet ir į individualias kiekvieno mokinio išgales bei ypatybes, siekiant nuolatinės asmeninės pažangos mokiniui tinkamu būdu ir tempu, netrikdomos mokinio pasiekimų lygio klasėje ar mokinių grupėje įvertinimų. Vertinimas fiksuojamas elektroniniame pradinio ugdymo dienyne (paslaugas teikia UAB „Tavo mokykla“).

31. Pamokoje ar kitoje kasdienėje ugdomojoje veikloje mokinių pasiekimai vertinami atliktų užduočių ar kitos veiklos rezulatatų atitikimą nustatytiems kriterijams. (Kauno mokyklos-darželio „Rūtelė“ pradinių klasių mokinių opažangos ir pasiekimų vertinimo aprašas“ 2019-06-14 Nr. M-3)

32. Baigus mokomojo dalyko skyrių, temą ar ciklą, mokytojos skiria kontrolinį darbą žinių, suvokimo patikrinimui. Baigiant pradinio ugdymo programą atliekami diagnostiniai testai, kurių rezultatai analizuojami ir padeda tobulinti ugdymo turinį.

33. Vertinant ir įvertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

33.1. formuojamasis ugdomasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o esant reikalui ir raštu, parašant trumpą, bet informatyvų komentarą sąsiuvinyje ar elektroninėse pratybose);

33.2. diagnostinis vertinimas pagal iš anksto aptartus su mokiniais vertinimo kriterijus   atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;

33.2.1. atsižvelgiant į tai, kas norima įvertinti (vertinimo tikslą), taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas vienas diagnostinis darbas;

33.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais sąsiuviniuose arba e-dienyne;

33.3. apibendrinamasis sumuojamasis įvertinimas atliekamas pusmečių ir pradinio ugdymo programos pabaigoje. 2, 4 klasėse apibendrinamasis vertinimas atliekamas naudojantis standartizuotų testų rezultatais.

33.3.1. pusmečio mokinių pasiekimai apibendrinami įvertinant mokinio per pusmetį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi apibendrintas lygis (patenkinamas, pagrindinis, aukštesnysis) pradinio ugdymo elektroniniame dienyne;

33.3.2. mokiniui nepasiekus patenkinamo pasiekimų lygio, įrašoma „nepatenkinamas“;

33.3.3. kūno kultūros, šokio, muzikos, dailės ir technologijų pasiekimai vertinama įsk. (įskaityta) arba neįsk. (neįskaityta) dorinio (tikybos, etikos) pasiekimai vertinama padaryta arba nepadaryta pažanga „p.p“ arba „n.p“;

33.3.4. specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje, įrašant „ p.p.“ arba „n.p.“;

33.3.5. mokinys - aktyvus vertinimo proceso dalyvis. Mokytojas, individualiai su kiekvienu vaiku aptaria dalykų pusmečio pasiekimus ir numato tolimesnes ugdymo(si) perspektyvas;

33.4. baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.

**VII. MOKYKLOS SUSITARIMAI DĖL MOKINIŲ MOKYMOSI KRŪVIO REGULIAVIMO**

34. Mokinių mokymosi krūvio reguliavimo tvarką reglamentuoja „Mokinių mokymosi krūvio reguliavimo tvarkos aprašas“, patvirtintas direktorės 2019 birželio 25 d. Įsak. Nr. M- 7

35.  Mokinių namų darbai:

35.1. 1-2 klasėje namų darbai skiriami iki 1 val. trukmės, įskaitant užklasinį skaitymą.

35.2. 3-4 klasėse namų darbai skiriami iki 1 val., neskaitant užklasinio skaitymo.

35.3.   namų darbai mokinių atostogoms ir savaitgaliams neskiriami.

35.4. uždaudami namų darbai diferencijuojami ir naudingi tolimesniam mokymuisi.

36. Per dieną gali būti tik vienas kontrolinis darbas ir ne daugiau kaip 2 atsiskaitomieji darbai. Didžiausias patikrinamųjų darbų skaičius per savaitę negali viršyti 3 kontrolinių, diagnostinių testų ar kitų formų, kurių trukmė 30 min.. Dalykų mokytojai derina su kolegomis atsiskaitomųjų darbų grafikus e-dienyne.

37. 14-16 pasaulio pažinimo pamokų per mokslo metus skiriama gamtamoksliniams, socialiniams gebėjimams ugdytis atliekant tyrinėjimus, eksperimentuojant, lankantis tėvų darbovietėse ar kitose visuomeninėse institucijose.

38. Mokyklos vadovai vykdo mokinių mokymosi krūvio ir mokiniams skiriamų namų darbų stebėseną, kontroliuoja e-dienyne esantį atsiskaitomųjų darbų grafiką.

**VIII. MOKYKLOS SUSITARIMAI DĖL NEFORMALIOJO VAIKŲ ŠVIETIMO ORGANIZAVIMO**

39. Neformalus vaikų švietimas vykdomas per neformaliojo ugdymo programas. Kiekvienų mokslo metų pabaigoje įvertiname ateinančiųjų mokslo metų mokinių neformaliojo švietimo poreikius, prireikus juos tiksliname mokslo metų pradžioje.

40. Neformalus švietimas vykdomas po pamokų. Rugsėjo mėn. mokinių tėvai supažindinami su siūlomomis neformaliojo švietimo programomis ir vadovais. Kokius neformaliojo ugdymo užsiėmimus lankys mokinys nusprendžia vaikai kartu su savo tėvais ar globėjais. Neformaliojo vaikų švietimo programos per mokinių atostogas nevykdomos.

41. Neformaliojo ugdymo valandos skirstomos atsižvelgiant į mokyklos tradicijas, patirtį, mokinių bei jų tėvų pageidavimus. Neformaliam ugdymui skiriama 21 valanda (priedas Nr.1).

42. Neformaliojo ugdymo valandos skiriamos mokinių pasirinktoms sporto, saviraiškos programoms, meninei veiklai, kompiuterinio raštingumo, programavimo mokymuisi.

43. Neformalaus ugdymo grupė sudaroma, jei yra ne mažiau 10 mokinių. (Mokyklos tarybos posėdžio protokolas Nr.2, 2019-06-17).

44. Iš mokinio krepšelio lėšų pirmų klasių mokiniams bus apmokėta edukacinės programos Gamtos mokyklėlėje, Botanikos sode, antrų klasių - edukacijos Kauno tvirtovės VI forte, M. K.Čiurlionio dailės muziejuje ir Gamtos mokyklėlėje, trečių klasių – edukacijos Kauno tvirtovės VI forte, Gamtos mokyklėlėje, Vytauto Didžiojo karo muziejuje, ketvirtų klasių- M. K.Čiurlionio dailės muziejuje, Gamtos mokyklėlėje, edukacija Kauno tvirtovės VI forte (pedagogų tarybos posėdžio protokolas Nr.2, 2019-06-14). Edukacinės programos padės kiekvienam klasių koncentrui siekti užsibrėžtų ugdymo(si) tikslų ir patenkins mokinių mokymosi poreikius.

**IX. IŠVYKSTANČIŲ LIETUVOS RESPUBLIKOS PILIEČIŲ, UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, LIETUVIŲ KILMĖS UŽSIENIEČIŲ IR IŠEIVIŲ VAIKŲ UGDYMO ORGANIZAVIMAS**

45. Mokiniai, kurie išvyksta gyventi ar (ir) mokytis į užsienį, gali mokytis lietuvių ar visų atitinkamos klasės dalykų gali mokytis nuotoliniu mokymo proceso organizavimo būdu Lietuvos Respublikos švietimo ir mokslo ministro nustatyta tvarka:

45.1. Visų mokomųjų dalykų gali mokytis mokinys, kuris yra laikinai išvykęs gyventi į užsienį, jei tėvai (globėjai) raštu yra deklaravę, kad mokinys toje šalyje nesimoko pagal pradinio ugdymo programą;

45.2. mokymą teikia mokykla, vykdanti nuotolinį mokymą.

46. Mokinys, baigęs užsienio valstybės, tarptautinės organizacijos pradinio ugdymo programos dalį, priimamas mokytis pagal pradinio ugdymo programą vadovaujantis Nuosekliojo mokymosi pagal bendrojo ugdymo programas tvarkos aprašu. Prireikus, mokykla sudaro mokiniui individualų ugdymo planą programų skirtumams likviduoti, numato, kaip ir kokią pagalbą gaus mokinys. Individualus ugdymo planas ir mokymosi galimybės aptariami su mokinio tėvais (globėjais).

47. Mokiniui, nemokančiam ar nepakankamai mokančiam lietuvių kalbą, bet pageidaujančiam einamaisiais metais mokytis pagal Bendrąją programą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykla sudaro sąlygas tobulinti lietuvių kalbos gebėjimus organizuodama papildomą, individualų lietuvių  kalbos mokymą, skiriant ugdymo valandas iš mokinio ugdymosi poreikiams tenkinti skirtų valandų.

**X.  MOKINIŲ MOKYMO NAMUOSE ORGANIZAVIMAS**

48. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836; 2010 m. birželio 8 d. Nr. V-850.

49. Mokinių, dėl ligos ar patologinės būklės negalinčių mokytis, mokymas namie nustatomas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą,patvirtintą Lietuvos Respublikos švietimo ir mokslo ministro 2012 m. rugsėjo 26 d. įsak. Nr. V-14050:

49.1. bendroji programa įgyvendinama ugdymą organizuojant pagal atskirus ugdymo dalykus ar integruojant ugdymo dalykų turinį;

49.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato pamokų ar ugdomųjų veiklų tvarkaraštį). Mokinys gali būti mokyklos direktoriaus įsakymu atleidžiamas nuo kai kurių pamokų ir nesimokyti dailės, muzikos, technologijų ir kūno kultūros. Jei jis nesimoko kai kurių dalykų, dienyne ir mokinio individualaus ugdymo plane rašoma „atleista“ mokinių savarankiškas mokymasis organizuojamas pagal Savarankiško mokymosi tvarkos aprašą;

49.3. mokinys gydytojo leidimu dalį pamokų gali lankyti mokykloje. Šios pamokos įrašomos į mokinio individualų ugdymo planą;

49.4. 1–3 klasių mokiniui, mokomam namie, skiriama 9 savaitinės pamokos, 4 klasėje – 11 pamokų.

**XI. MOKYKLOS SUSITARIMAI DĖL PAGALBOS MOKINIAMS TEIKIMO**

**50. Pagalbos mokiniams teikimo formos:**

**50.1. individualus klasės mokytojo darbas su ugdytiniais;**

**50.2. darbas grupėje, skirtas socialinių įgūdžių ugdymui;**

**50.3. darbas su šeima;**

**50.4. darbas su mokyklos bendruomene, siekiant sukurti, palaikyti saugią aplinką.**

**51. Pagalbos ugdytiniams teikėjai įstaigoje:**

**51.1. klasės mokytoja;**

**51.2. logopedė, psichologė;**

**51.3. sveikatos priežiūros specialistė;**

**51.4. pavaduotoja ugdymui;**

**51.5. mokytojų metodinis būrelis;**

**51.6. Vaiko gerovės komisija**

**52. Siekiant kelti mokinių sveikatą, įstaigoje vykdoma sveikatos stiprinimo programa „Žinau, renkuosi, darau“ (patvirtinta direktorės Įsak. Nr. V-76)**

**53. Mokiniams, kuriems reikalinga papildoma pagalba mokantis (gabiems mokiniams ir mokiniams, turintiems mokymosi sunkumų, esant žemiems mokymosi pasiekimams, praleidus pamokas):**

**53.1 skiriamos 18 savaitinių val. grupinėms ir individualioms konsultacijoms (priedas Nr. 3) grupėje.**

53.2. pagalbą prastai besimokantiems ir / arba mokymosi sunkumų patiriantiems mokiniams mokytojai teikia taikydamos komandinio darbo metodą, aktyvaus mokymosi metodus (mokymasis bendradarbiaujant, probleminis, projektinis mokymas);

53.4. mokytojai konsultuoja moksleivius ir pertraukų metu;

53.5. nuolat vykdo grįžtamąjį ryšį dėl skirtų užduočių atlikimo;

532.6. teikiama pagalba ruošiantis olimpiadoms ir konkursams;

53.7. pamokose koreguoja mokinio mokymąsi, pritaiko užduotis pagal mokinio gebėjimus;

53.7. mokiniams, kurį laiką nelankiusiems mokyklos, teikiamos trumpalaikės konsultacijos.

54. Pagalba specialiųjų poreikių mokiniams:

54.1.Tėvai, atvedę į mokyklą mokinį, turintį specialiųjų poreikių, supažindina klasės auklėtoją su jo specialiaisiais poreikiais, esant reikalui, administraciją arba Vaiko gerovės komisijos pirmininką;

54.2. Pirmąją specialiąją pagalbą teikia klasės auklėtojas ir mokytojai, dirbantys toje klasėje;

Jeigu šios pagalbos neužtenka, klasės auklėtojas, pasitaręs su mokytojais, kreipiasi į Vaiko gerovės komisiją dėl mokymosi programos pakeitimo;

54.3.Vaikogerovės komisija, gavusi tėvų sutikimą, atlieka tyrimus nustatyta tvarka ir siūlo mokytis pagal bendrąją dalyko programą arba pagal pritaikytą dalyko programą, o esant reikalui, siunčia ištirti į Pedagoginę psichologinę tarnybą dėl kitokios programos paskyrimo.

54.4. Mokytojas, sužinojęs (PPT pažyma), kad pakeista mokymosi programa, konsultuojamas mokyklos specialiojo pedagogo – logopedo programą pritaiko specialių poreikių mokiniui tam tikro dalyko plane.

54.5. Specialiųjų poreikių mokiniams individualias konsultacijas teikia logopedė.

54.5.1. Logopedas tiria mokinius pirmoje klasėje ir, nustatęs sutrikimus, numato programą, kurią įgyvendins, supažindina su ja klasės auklėtoją, tėvus ir mokytojus;

54.5.2. Logopedas dirba su mokiniu tol, kol nustatytas sutrikimas ištaisomas. Logopedas bendradarbiauja su mokinio tėvais, klasės auklėtoju, mokytojais dėl bendrų veiksmų padedant mokiniui pašalinti kalbos ir komunikacijos sutrikimus;

54.6. Du kartus pusmetyje Vaiko gerovės komisijoje aptariami spec. poreikių mokinių ugdymo(si) rezultatai ir su jais supažindinami mokinių tėvai ar globėjai.

54.7. Mokyklos Vaiko gerovės komisijos ir pedagoginės psichologinės tarnybos siūlymu specialiųjų po­reikių mokiniai, - neprigirdintys, turintys vidutinį ir žymų kalbos neišsivystimą, elgesio, emocijų ir socializacijos sutrikimų, žymių skaitymo ir rašymo sutrikimų, ribotą intelektą, sutrikusį intelektą ar sergantys psichikos ligomis, gali nesimokyti pirmosios užsienio kalbos. Leidimas mokiniui nesimokyti vienos užsienio kalbos įforminamas direktoriaus įsaky­mu.

54.8. Specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymosi poreikius, mokyklos vaiko gerovės komisijos, mokykloje dirbančių švietimo pagalbos specialistų rekomendacijas.

54.9. Organizuojant specialiųjų ugdymosi poreikių turinčių mokinių ugdymą, atsižvelgiama į:

54.9.1. mokinių specialiuosius ugdymosi poreikius ir galimai juos sukėlusias priežastis (sutrikimus, negalias, aplinkos veiksnius);

54.9.2. ugdymo programą (Bendrąją programą, pritaikytą mokiniams, turintiems specialiųjų ugdymosi poreikių);

54.9.3.  turimas mokymo lėšas;

54.9.4. mokymosi aplinką, turimus specialistus.

54.10. Mokykla, sudarydama specialiųjų ugdymosi poreikių turinčio mokinio individualų ugdymo planą:

54.10.1. vadovaujasi Bendrajame ugdymo plane pradinio ugdymo dalykų programoms įgyvendinti skiriamų savaitinių pamokų, nurodytų Bendrojo ugdymo plano 27 punktu arba ugdymą organizuojant veiklos sritims ir joms skiriamų pamokų skaičių (65punkts);

54.10.2. antrame pusmetyje dalykams skirtų pamokų skaičius didės, mažės arba liks toks pat, priklausomai nuo reikalingos pagalbos mokiniui, papildomai mokytojo pagalbai teikti;

54.10.3. išlaiko mokiniui Bendrajame ugdymo plane nurodytą minimalų pamokų skaičių pradinio ugdymo programai įgyvendinti. Nežymų ir vidutinį intelekto sutrikimą turintiems mokiniams ir besimokantiems pagal adaptuotą, specialiųjų ugdymosi poreikių turinčiam mokiniui pritaikytą Bendrąją programą ar pagal specialiojo pradinio ugdymo programą, kurių ugdymas organizuojamas vadovaujantis Bendrojo ugdymo plano 21, 22.2 punktais;

54.10.4. bendrą pamokų ir neformaliojo švietimo pamokų skaičių gali mažinti ar didinti 1–2 pamokomis, išskyrus atvejus, kai ugdymas organizuojamas vadovaujantis Bendrojo ugdymo plano 85 punktu;

54.10.5. per mokslo metus vaiko gerovės komisijai ar pedagoginei psichologinei tarnybai įvertinus ir rekomendavus, gali keisti specialiųjų pamokų, pratybų ir individualiai pagalbai skiriamų valandų (pamokų) skaičių;

54.10.6specialiųjų ugdymosi poreikių turinčiam mokiniui vykstant į sanatoriją ugdymo nuoseklumas ir tęstinumą užtikrinamas bendradarbiaujant su šių įstaigų pedagogai;

54.10.7. specialiųjų ugdymosi poreikių turintiems mokiniams, atsižvelgdama į mokinio sveikatos sutrikimus ir vaiko gerovės komisijos rekomendacijas, gali trumpinti pamokų trukmę 5 minutėmis, o sutaupytą laiką skirti mokinių veiklai keisti, pertraukoms organizuoti.

54.11. Mokykla, atsižvelgdama į mokymo lėšas, mokinių poreikius, turimas mokymo (-si) sąlygas ir mokymo priemones, specialiųjų ugdymosi poreikių turinčių mokinių skaičių grupėje, nustato pati.

54.12. Vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu mokiniai, turintys specialiųjų ugdymosi poreikių, gali:

54.12.1. nesimokyti ar pradėti vėliau mokytis užsienio kalbos (neprigirdintys), elgesio, emocijų ir socialinės raidos sutrikimų, skaitymo ir/ar rašymo sutrikimų, vidutinį ir labai žymų judesio ir padėties sutrikimą, ribotą ar sutrikusį intelektą, sergantys psichikos ligomis;

54.12.2. nesimokyti muzikos (sutrikusios klausos mokiniai);

54.13. Mokinio, kuriam rekomenduota mokytis pagal Bendrąją programą arba specialiųjų ugdymosi poreikių turinčiam mokiniui pritaikytą Bendrąją programą, atsižvelgiant į programos pritaikymo lygį, mokinio mokymosi pažanga ir pasiekimai vertinami vadovaujantis Bendrojo ugdymo plano 38 punkto nuostatomis.

**54.14.**  Organizuojant gabių mokinių ugdymą:

54.1. mokytojai, pastebėję gabius vaikus, jiems kuria individualizuotas užduotis, padeda ruoštis olimpiadoms, konkursams;

54.2. gabūs mokiniai nukreipiami dalyvauti Tarpdisciplinėje itin gabių mokinių ugdymo programoje.

**XII. PAGALBA MOKYTOJUI**

55. Mokslo metų pabaigoje sudaromas sąrašas ugdymo priemonių, kurios bus reikalingos sekančiais mokslo metais.

56. Pagal įstaigos tikslus ir uždavinius mokslo metų pradžioje numatomos lankytinų seminarų kryptys.

57. Pedagogų tarybos susirinkime aprobuojamas ugdomosios veiklos priežiūros kalendorinis planas mokslo metams, kuris padeda nustatyti ugdymo proceso silpnas vietas ir jas koreguoti bei stiprinti.

58. Siekiant pasidalinti gerąją patirtimi, vykdomas kolegialus pamokų stebėjimas, du kartus metuose kiekvienoje klasėje vyksta atviros pamokos.

59. 2019-2020 m. m. klasių mokytojoms nupirktalicencija prisijungimui prie skaitmeninės mokymo(si) aplinkos „EDUKA klasė“.

60. Mokytojų sukaupta papildoma ugdomoji medžiaga, sukurtos IKT pateiktys, patikrinamieji darbai, užduotys stipresniems mokiniams pasibaigus mokslo metams perduodama žemesnių klasių mokytojams.

61. Pirmą mokslo metų pusmetį mokyklos psichologė stebi emocinę situaciją pirmose klasėse ir, esant reikalui, padeda vaikui įveikti adaptacijos sunkumus. Iškilusias mokinių elgesio, mokymosi ir kitoms problemoms, mokytojai kreipiasi į įstaigos Vaiko gerovės komisiją (VGK). Jei ši komisija nepajėgi spręsti iškilusių problemų,- kreipiamasi į Kauno miesto Pedagoginę Psichologinę tarnybą (VGK darbo organizavimo tvarkos aprašas, 2017 m. birželio 8 d. Įsak. Nr. V-30).

**XIII. MOKYKLOS SUSITARIMAI DĖL UGDOMOSIOS VEIKLOS STEBĖSENOS**

62. Ugdomosios veiklos stebėsena vykdoma, mokyklos-darželio „Rūtelė“ ugdomosios veiklos stebėsenos aprašu, (2018 m. birželio 14 d. įsak. Nr. M-4 ). Aprašas parengtas, vadovaujantis, Geros mokyklos koncepcija, patvirtinta 2015 m. gruodžio 21 d. Nr. V-1308, Valstybės švietimo ir mokslo ministro 2012 m. rugpjūčio 14 d. įsakymu Nr. V-1201, įstaigos nuostatais, strateginiu planu ir kitais mokyklos veiklą reglamentuojančiais dokumentais.

63. ugdomosios veiklos stebėsenos paskirtis:

63.1. vertinti ugdymo proceso kokybę, nustatyti ugdymo organizavimo stiprybes ir trūkumus;

63.2. skatinti pedagogus analizuoti savo veiklą ir darbo rezultatus;

64. Stebėsenos rodikliai:

64.1. ugdymo programų įgyvendinimas (mokymosi pasiekimai, mokymosi pažanga, asmenybės branda);

64.2. pedagogų mokymasis, veiklos stebėjimas, nuostatų pozityvumas, gerosios patirties paieška;

64.3. besiruošiančių atestuotis mokytojų veiklos stebėjimas ir kompetencijos įvertinimas;

64.4. pirmokų adaptacija, mikroklimatas klasėse;

64.5. elektroninio dienyno tvarkymo kokybė;

64.6. darbo su tėvais kokybė, tėvų informavimas apie mokinio pasiekimus;

64.7. popamokinių renginių organizavimo kokybė ir klasės mokinių dalyvavimas;

64.8. antrokų ir ketvirtokų diagnostinių ir standartizuotų testų rezultatų analizė;

64.9. pagalbos vaikui teikimas, VGK darbas.

65. Stebėsenos informacijos dokumentavimas:

65.1. ugdomosios veiklos stebėsenos metu surinkta informacija fiksuojama pamokos stebėjimo formose.

65.2. stebėsenos medžiaga kaupiama individualiuose pedagogų segtuvuose pavaduotojos ugdymui kabinete.

65.3. apibendrinta ugdomosios veiklos stebėjimo medžiaga išanalizuojama ir pateikiama pedagogų tarybos posėdžiuose ar daromi individualūs įrašai pedagogų savianalizės anketose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Kauno mokyklos-darželio „Rūtelė“

tarybos 2019 m. birželio 17 d.

posėdžio protokolu Nr. 2

SUDERINTA

Švietimo skyriaus

Vedėjo pavaduotoja

Ona Visockienė

2019 m.

***1***

***Priedas Nr. 1***

**Kauno mokykla - darželis „Rūtelė“**

**Neformaliojo švietimo valandų paskirstymas 2019-2020 m. m. veiklos programų vykdymui:**

|  |  |  |  |  |  |
| --- | --- | --- | --- | --- | --- |
| Eil.  Nr. | Būrelio pavadinimas | Paskirtis pagal ugdomas kompetencijas  (asmeninės, profesinės, edukacinės, socialinės) | Valandų skaičius per savaitę | Klasių grupės | Moksleivių skaičius/ grupių skaičius |
| **Meno kolektyvai** | | | | | |
| 1. | Mokyklos vokalinis ansamblis „Do Re Mi“ | asmeninės | 5 | 1-4 kl. | 50 (3 gr.) |
| **Meninė saviraiška** | | | | | |
| 2. | Folklorinis ansamblis „Saulės ratu“ | asmeninės | 4 | 1-4 kl. | 46 (2 gr,) |
| 3. | Teatro būrelis  „Smagučiai“ | asmeninės | 2 | 1-4 kl. | 20 (2 gr,) |
| **Sportas, sveika gyvensena** | | | | | |
| 3. | Futbolo būrelis | asmeninės | 6 | 1-4 kl. | 80 (4 gr.) |
| **Kopiuterinis raštingumas** | | | | | |
| 6. | Kompiuterinių technologijų būrelis | asmeninės | 4 | 1-4 kl. | 30 (2 gr.) |

***Priedas Nr. 2***

**KLASIŲ DALIJIMAS Į GRUPES**

**2017/2018 M.M.**

|  |  |  |  |  |  |  |
| --- | --- | --- | --- | --- | --- | --- |
| Klasė | Anglų. k. pamokų skaičius | Grupių skaičius anglų k. pamokose | Viso tarifikuotų anglų k. pamokų | Dorinio ugd. pamokų skaičius | | Viso tarifikuotų dorinio ugd. pamokų |
|  |  |  |  | Tikyba | Etika |  |
| 1a | - | - | - | 1 | 1 | 2 |
| 1b | - | - | - | 1 | 1 | 2 |
| 1c | - | - | - | 1 | 1 | 1 |
| 2a | 2 | 2 | 4 | 1 | 1 | 2 |
| 2a | 2 | 2 | 4 | 1 | 1 | 2 |
| 2c | 2 | 2 | 4 | 1 | 1 | 2 |
| 3a | 3 | 2 | 6 | 1 | 1 | 2 |
| 3b | 3 | 2 | 6 | 1 | 1 | 2 |
| 3c | 3 | 2 | 6 | 1 | 1 | 2 |
| 4a | 3 | 2 | 6 | 1 | 1 | 2 |
| 4b | 3 | 2 | 6 | 1 | 1 | 2 |
| Viso | 21 | 16 | 42 | 10 | 8 | 20 |

**Mokinių skaičius grupėse**

|  |  |  |  |  |  |
| --- | --- | --- | --- | --- | --- |
| Klasė | Viso mokinių | Anglų. k. | Anglų k. | Tikyba | Etika |
| Mokytoja |  | J.Tatarūnienė | G.Trim | V.Tamošauskytė | J.Petraitienė |
| 1a | 25 | - | - | **14** | **11** |
| 1b | 24 | - | - | 14 | 10 |
| 1c | 14 | - | - | **13** | **7** |
| 2a | 26 | 13 | 13 | 18 | 4 |
| 2b | 24 | 12 | 12 | 18 | 11 |
| 2c | 24 | 12 | 12 | 21 | 9 |
| 3a | 28 | 14 | 14 | 19 | 14 |
| 3b | 26 | 13 | 13 | 19 | 5 |
| 3c | 29 | 14 | 15 | 29 | - |
| 4a | 29 | 15 | 14 | 18 | - |
| 4b | 29 | 14 | 15 | 18 | 8 |
| Viso: | 278 |  |  |  |  |

1a ir 1c klasės jungiamos per dorinio ugdymo pamokas

***Priedas Nr. 3***

**VALANDŲ SKIRIAMŲ MOKINIŲ UGDYMO (SI) POREIKIAMS TENKINTI**

**PASKIRSTYMO LENTELĖ**

|  |  |  |  |
| --- | --- | --- | --- |
| Klasė | Valandos paskirtis | Valandų kiekis | Mokytojas |
| 1a klasė | Grupinėms ir individualioms lietuvių kalbos konsultacijoms | 1 | L. Žiaukienė |
| 1a klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | L. Žiaukienė |
| 1b klasė | Grupinėms ir individualioms lietuvių kalbos konsultacijoms | 1 | V.Gružauskaitė |
| 1b klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | V.Gružauskaitė |
| 1c klasė | Grupinėms ir individualioms lietuvių kalbos konsultacijoms | 1 | D.Dūdaitė |
| 1c klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | D.Dūdaitė |
| 2a klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | R.Žiaukienė |
| 2a klasė | Grupinėms ir individualioms matematikos ar lietuvių kalbos konsultacijoms | 1 | R.Žiaukienė |
| 2b klasė | Grupinėms pasaulio (gamtamoksliniams gebėjimams ugdytis) pažinimo konsultacijoms | 1 | A. Koženevskienė |
| 2b klasė | Grupinėms ir individualioms matematikos ar lietuvių kalbos konsultacijoms | 1 | A. Koženevskienė |
| 2c klasė | Grupinėms pasaulio pažinimo(gamtamoksliniams gebėjimams ugdytis) konsultacijoms | 1 | R.Čerkauskienė |
| 2c klasė | Grupinėms ir individualioms matematikos ar lietuvių kalbos konsultacijoms | 1 | R.Čerkauskienė |
| 3a klasė | Grupinėms ir individualioms matematikos ar lietuvių kalbos konsultacijoms | 1 | L.Ulerienė |
| 3a klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | L.Ulerienė |
| 3 b klasė | Grupinėms ir individualioms matematikos ar lietuvių kalbos konsultacijoms | 1 | L.Dobrovolskienė |
| 3 b klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | L.Dobrovolskienė |
| 3c klasė | Grupinėms ir individualioms matematikos ar lietuvių kalbos konsultacijoms | 1 | G.Verikienė |
| 3c klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | G.Verikienė |
| 4 a klasė | Grupinėms ir individualioms lietuvių kalbos konsultacijoms | 1 | Z.Vaitulionienė |
| 4 a klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | Z.Vaitulionienė |
| 4b klasė | Grupinėms ir individualioms lietuvių kalbos konsultacijoms | 1 | A. Balandienė |
| 4 b klasė | Grupinėms pasaulio pažinimo (gamtamoksliniams gebėjimams ugdytis) konsultacijoms | 1 | A. Balandienė |
| 2 klasėse | Grupinėms ir individualioms anglų k. konsultacijoms | 3 | G. Trim |
| 2 klasėse | Grupinėms ir individualioms anglų k. konsultacijoms | 3 | J. Tatarūnienė |
| Viso |  | 28 |  |

***Priedas Nr. 4***

**2019-2020 M. M. MOKINIŲ UGDYMO DIENOS IŠVYKOSE IR KAUNO MIESTO EDUKACINĖSE ERDVĖSE**

**MOKYKLOS-DARŽELIO „RŪTELĖ“ SPRENDIMU**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Laikas | Klasės | Pamokų skaičius | | Vykdytojai |
| **Edukacinės programos, muziejų lankymas** | | | | | | |
| 1. | Edukacija. Vytauto Didžiojo karo muziejus  Edukacija Zoologijos sode  Edukacija. Gamtos mokyklėlė | 2019 11 mėn.  2020 04 mėn.  2020 06 mėn. | 1 klasės | 2 pamokos  2 pamoka  5 pamokos | L. Žiaukienė  V. Gružauskaitė  D. Dūdaitė | |
| 2. | Edukacija.Kauno tvirtovės VII fortas  Išvyka į Lėlių teatrą  Edukacija. Vytauto Didžiojo karo muziejus  VDU Kauno botanikos sodo laboratorija  Edukacija. T.Ivanausko zoologijos muziejus  Edukacija. Gamtos mokyklėlė | 2019 10 mėn.  2019 11 mėn.  2019 12 mėn  2020 03 mėn.  2020 06 mėn.  2020 06 mėn | 2 klasės | 2 pamokos  2 pamoka  2 pamokos  3 pamokos  2 pamokos  5 pamokos | R. Žiaukienė  A. Koženevskienė  R. Čerkauskienė | |
| 3. | Edukacija.Kauno tvirtovės VII fortas  Išvyka į Lėlių teatrą  Išvyka į M.Mažvydo biblioteką  VDU Kauno botanikos sodo laboratorija  Edukacija. Gamtos mokyklėlė | 2019 10 mėn.  2019 11 mėn.  2019 12 mėn.  2020 06 mėn.  2020 06 mėn | 3 klasės | 2 pamokos  2 pamokos  3 pamokos  3 pamokos  5 pamokos | L. Ulerienė  G. Verikienė  L. Dobrovolskienė | |
| 4. | Edukacija.Kauno tvirtovės VII fortas  Nacionalinis Mikalojaus Konstantino Čiurlionio dailės muziejus  VDU Kauno botanikos sodo laboratorija  Edukacija. T.Ivanausko zoologijos muziejus  Edukacija. Gamtos mokyklėlė | 2019 10 mėn.  2019 11 mėn.  2020 05 mėn.  2020 06 mėn.  2020 06 mėn. | 4 klasės | 2 pamokos  2 pamokos  3 pamoka  2 pamokos  5 pamokos | Z.Vaitulionienė  A.Balandienė | |

Pamokų paskirstymas

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Dalykai | 1a | 1b | 1c | 2a | 2b | 2c | 3a | 3b | 3c | 4a | 4b | Pamokų skaičius dalykui |
| Tikyba | 1 | 1 | 1 | 1 | 1 | 1 | 1 | 1 | 1 | 1 | 1 | 11 |
| Etika | - | 1 | 1 | 1 | 1 | 1 | 1 | 1 | 1 | - | 1 | 9 |
| Lietuvių kalba | 8 | 8 | 8 | 7 | 7 | 7 | 7 | 7 | 7 | 7 | 7 | 80 |
| Anglų kalba | - | - | - | 2 | 2 | 2 | 3 | 3 | 3 | 3 | 3 | 21 |
| Matematika | 4 | 4 | 4 | 5 | 5 | 5 | 5 | 5 | 5 | 5 | 5 |  |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 2 | 2 | 22 |
| Dailė ir tchnologijos | 2 | 2 | 2 | 2 | 2 | 2 | 2 | 2 | 2 | 2 | 2 | 22 |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 22 |
| Fizinis ugdymas\* | 2 | 2 | 2 | 2 | 2 | 2 | 2 | 2 | 2 | 2 | 2 | 22 |
| Šokis | 1 | 1 | 1 | 1 | 1 | 1 | 1 | 1 | 1 | 1 | 1 | 22 |
| Vidutinis mokinio krūvis per savaitę | **22** | **22** | **22** | **24** | **24** | **24** | **24** | **24** | **24** | **25** | **25** |  |
| Pamokos, skirtos mokinių ugdymosi poreikiams tenkinti, mokymosi pagalbai teikti | 2 | 2 | 2 | 3 | 3 | 3 | 2 | 2 | 2 | 2 | 2 | 25 |
| Mokinių skaičius klasėje | 25 | 24 | 14 | 26 | 24 | 24 | 28 | 26 | 29 | 29 | 29 |  |
| Neformalaus ugd. val. | 2 | 2 | 2 | 2 | 2 | 2 | 2 | 2 | 2 | 2 | 2 | 22 |

\* Viena fizinio lavinimo pamoka, skiriama šokiui